آمریکا پرزیدنتی دونالد ترامپین کوره‌کنی ژارد کوشنر ایله اسکی میلی امنیت موشاویری فلین‌ین، روسیانین واشینگتون سفیری سئرگئی کیسلیاک ایله نیویورکدا گؤروشدوگو ادعا ائدیلدی.
آمریکان نیویورک تایمز قزئتی‌نین آغ ائو مطبوعات ایسپیکرلرین‌دن هوپ هیکس سؤیکدیگی خبرینده، کوشنر و فلین‌ین سفیر ایله دسامبر آیین‌داکی گؤروشمه‌سی‌نین، نیویورک‌داکی ترامپ تاور- دا تخمینن 20 دقیقه داوام ائتدیگی ایفاده ائدیلدی.
قزئت، آغ ائو ایسپیکری‌نین "کوشنرین بیر چوخ خاریجی دیپلوماتلا ائتدیگی آدی گؤروشمه‌لردن بیری" اولا‌راق تعیین ائتدیگی گؤروشو، "روسیانین آمریکا سئچیم‌لرینه مداخیله ادعا‌لاری‌نین دانیشیلدیغی گون‌لره برابر گلمه‌سی" سببیله معنا‌لی اولدوغونو ساووندو.
آمریکا یو.اس. آ تودای قزئتی ایسه، ترامپین ایکی مصلحتچی‌سی‌نین یول آیین‌داکی بیر فعالیتده روس سفیر کیسلیاک ایله گؤروشدوگونو ادعا ائتدی.
قزئت، آدلاری‌نین جفری.د. گوردون و کارتر پیگ اولدوغو بیل‌دیریلن مصلحتچی‌لرین، آمریکا عدلیه ناظیری جف سشنزین ده قاتیلدیغی بیر فعالیتده روس سفیر ایله قیسا بیر مدت گؤروشدوگونو بیلدیردی.
پیگ ایسه، کیسلیاک ایله گؤروشمه‌لرینده ترامپین کامپانیاسی یا دا سئچیم‌لرله علاقه‌دار هئچ بیر موضوعدا دانیشمادیق‌لارینی ایفاده ائتدی.
